Ben Osborn

Benjamin Jarrod Osborn (sündinud 5. augustil 1994 Derbys) on Inglismaa jalgpallur, kes mängib poolkaitsja või vasakkaitsjana Inglismaa esiliigaklubis Derby County.

2002. aastal liitus ta kodulinnaklubiga Derby County. Aasta hiljem suundus ta Nottingham Foresti noortesüsteemi. Nottingham Foresti meeskonnas debüteeris ta Inglismaa esiliigas 2014. aasta märtsis. Alates hooajast 2014/15 kuulus ta Nottingham Foresti põhikoosseisu. Esimese värava Inglismaa esiliigas lõi ta 17. jaanuaril 2015 mängus Derby County vastu. Värav sündis teisel lisaminutil ning see tõi Nottinghamile 2:1 võidu."Derby 1 Nottm Forest 2". BBC Sport. 17.1.2015. Vaadatud 12.7.2022 2018. aastal valiti Osborn Nottingham Foresti aasta mängijaks.

2019. aasta juulis liitus ta Sheffield Unitediga. Aastatel 2019–2021 ja hooajal 2023/24 mängis ta Sheffield Unitediga Inglismaa kõrgliigas. Oma esimese ja ainsa värava lõi ta Sheffield Unitediga Inglismaa kõrgliigas 3. aprillil 2021 mängus Leeds Unitedi vastu.

2024. aasta juunis naasis ta Derby Countysse, kellega sõlmis kaheaastase lepingu.

Osborn mängis Inglismaa kuni 18-aastaste, kuni 19-aastaste ja kuni 20-aastaste koondistes.

 Viited 

Kategooria:Inglismaa jalgpallurid
Kategooria:Nottingham Forest FC jalgpallurid
Kategooria:Sheffield United FC mängijad
Kategooria:Derby County FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:Sündinud 1994